**สงครามนักปั้น** เป็นละครโทรทัศน์แนวเมโลดราม่า โดย เดอะ วัน เอ็นเตอร์ไพรส์ เค้าโครงเรื่องโดย ถกลเกียรติ วีรวรรณ , พิมพ์มาดา พัฒนอลงกรณ์ , ร่มเกล้า , มิกิ ยามาโมโตริ สร้างขึ้นในปี พ.ศ. 2561 กำกับการแสดงโดย ธนวัจน์ ปัญญารินทร์ นำแสดงโดย เมทินี กิ่งโพยม , น้ำทิพย์ จงรัชตวิบูลย์ , พุฒิชัย เกษตรสิน ร่วมด้วย เจษฎ์พิพัฒ ติละพรพัฒน์ , อัญชสา มงคลสมัย , เรวิญานันท์ ทาเกิด , ชนม์ทิดา อัศวเหม , เสฎฐวุฒิ อนุสิทธิ์ , ภรภัทร ศรีขจรเดชา , อนิพรณ์ เฉลิมบูรณะวงศ์ , กนกฉัตร มรรยาทอ่อน , รัศมีแข ฟ้าเกื้อล้น ออกอากาศทุกวันจันทร์ – อังคาร เวลา 21.20 - 22.35 น. ทางช่องวัน 31 และออกอากาศย้อนหลังทางแอปพลิเคชัน ไลน์ทีวี เริ่มตอนแรกวันที่ 19 พฤศจิกายน พ.ศ. 2561 และฤดูกาล 2 เริ่มวันที่ 18 พฤศจิกายน 2562

เรื่องย่อ
---------

### ภาค 1

**แอล** (เมทินี กิ่งโพยม) เป็นอดีตนางงามและนางแบบที่ผันตัวมาเปิดโมเดลลิ่ง *"ELLE EMANATE"* เพื่อปั้นดาวดวงใหม่ประดับวงการบันเทิงด้วยความฉลาดและยุติธรรม เธอยึดถือเชื่อมั่นเสมอว่า ไม่ว่าจะเจอปัญหาอะไรเธอก็จะไม่ยอมแพ้ แอลมี **เพียว** (น้ำทิพย์ จงรัชตวิบูลย์) เป็นผู้ช่วยมือฉกาจที่คอยแก้ไขปัญหาต่างๆ ร่วมกับแอลอยู่เสมอ ทั้งสองคนทำงานร่วมกันด้วยความสนิทสนมราวกับเป็นพี่น้องที่รักกันมานาน แต่ความสัมพันธ์กลับถึงเวลาที่จะแตกหัก เมื่อแอลรับ **แทนคุณ** (พุฒิชัย เกษตรสิน) เข้ามาเป็นนายแบบและนักแสดงในสังกัด เพียวถูกชะตากับแทนคุณตั้งแต่วันแรกที่ได้เจอกัน จนเธอได้มีความสัมพันธ์กันสองต่อสอง เรื่องนี้แทนคุณขอให้เพียวเก็บไว้เป็นความลับเพราะไม่อยากให้แอลไม่สบายใจ แต่แอลก็รู้เรื่องความสัมพันธ์แบบลับๆ ของทั้งคู่โดยที่ทั้งคู่ก็ไม่รู้ตัวเพราะเพียวแสดงอาการหึงหวงเกินหน้าเกินตาความเป็นผู้จัดการส่วนตัวของแทนคุณ ต่อมาเพียวได้ตั้งท้องลูกของแทนคุณโดยไม่ได้ตั้งใจ เพียวยังไม่มีโอกาสได้บอกเรื่องนี้กับแทนคุณเพราะในช่วงนั้นแทนคุณกำลังเร่งถ่ายละครอย่างหนักจนไม่ค่อยมีเวลาให้เพียว ในที่สุดเพียวก็ตกเลือดและแท้งลูกเนื่องจากความเครียด จนเรื่องนี้กลายมาเป็นจุดแตกหักระหว่าง เพียว แอล และแทนคุณ เพียวเสียใจมากที่เพิ่งเสียลูกไปและยังมาเห็นแทนคุณใกล้ชิดกับ เฟียร์ล่า มาริษา นางเอกที่เล่นละครคู่กันในงานแถลงข่าวละคร เมื่อจบงาน เพียวประกาศต่อหน้าแอลว่ากำลังคบหาดูใจกับแทนคุณ และพูดจาประชดประชันแทนคุณเรื่องเฟียร์ล่าโดยไม่สนใจที่แทนคุณพยายามอธิบายว่านั่นคืองาน แอลเข้าใจความรู้สึกของเพียว แต่ฝ่ายเพียวกลับมองไม่เห็นความรักที่แอลมีให้และหาว่าแอลใช้แทนคุณเพื่อหาเงินและผลประโยชน์ เพียวเชื่อว่าแอลไม่พอใจที่เธอคบกับแทนคุณและพยายามจะทำให้ทั้งคู่เลิกกัน เธอจึงยื่นคำขาดกับแทนคุณ ให้เลือกว่าจะไปกับเธอหรือจะอยู่กับแอล ด้วยความสำนึกในบุญคุณที่แอลช่วยให้แทนคุณเป็นนักแสดงที่มีชื่อเสียง แทนคุณเลือกที่จะไม่ทรยศแอล และนั่นทำให้เพียวโกรธมากและประกาศว่าเธอจะทำลาย *ELLE EMANATE* ทำลายแอล และทำลายแทนคุณไม่ให้มีที่ยืนในวงการอีกต่อไป

หลังจากเพียวจากไป แอลก็ได้ปั้นดาวดวงใหม่ขึ้นมา คือ **มุก** (อัญชสา มงคลสมัย) เด็กสาวสวยผู้เชื่อมั่นในตนเองที่ตั้งใจเข้ามาทำงานในวงการบันเทิง แทนคุณประทับใจในความตรงไปตรงมาของมุกตั้งแต่ครั้งแรกที่พบกัน ทั้งสองมีโอกาสถ่ายละครร่วมกันอยู่บ่อยครั้ง จนทำให้ความสนิทสนมพัฒนากลายเป็นความรัก แต่แทนคุณแอบคบกับมุกแบบลับๆ โดยไม่ให้นักข่าวและสังคมรับรู้เพราะเขาหวงความเป็นส่วนตัว แม้ว่ามุกจะน้อยใจแต่เธอก็ยอมเพราะรักแทนคุณ ทั้งคู่กลายเป็นพระนางคู่ขวัญที่ได้รับความนิยมอย่างท่วมท้น ต่อมาแอลยังได้รับ **เรน** (เรวิญานันท์ ทาเกิด) เด็กสาวใสซื่อ (อดีตเคยชื่อฝน) ที่แม่อยากให้เป็นดาราเข้ามาอยู่โมเดลลิ่งด้วย เพียงวันแรกที่เจอกัน เรนและมุกก็กลายมาเป็นศัตรูกันทันที เหตุเพราะมุกมาได้ยินเรนพูดจาเทียบรุ่นวัดรอยเท้า ส่วนเรนก็ถูกมุกพูดจาดูถูกใส่ ยิ่งเรนใช้เวลาในโมเดลลิ่งนานเท่าใด ความอิจฉาที่มีต่อมุกก็ทำให้เธอร้ายขึ้นเท่านั้น เรนต้องการเอาชนะมุก ไม่ว่าด้วยวิธีใดเธอก็จะทำลายมุกและขึ้นไปยืนแทนที่ให้ได้ เธอเชื่อว่า ตำแหน่งราชินีของวงการบันเทิง มีได้เพียงแค่คนเดียว และคนคนนั้นต้องเป็นเธอไม่ใช่มุก

ทางด้านเพียวเองก็ก่อตั้ง *"P Modeling"* ขึ้นมาเพื่อแข่งกับแอลโดยมีจุดมุ่งหมายชัดเจนว่า ต้องการปั้นเด็กในสังกัดให้ดังกว่าโมเดลลิ่งของแอลโดยไม่สนใจว่าจะต้องใช้วิธีแบบไหน เพียวใช้วิชาครูพักลักจำ ดึงคนที่ไม่มีอะไรมาปั้นเพื่อเป็นนายแบบ นางแบบ และนักแสดงอย่างต่อเนื่อง แต่ตลอดเวลาที่เธอทำโมเดลลิ่งนี้ เธอกลับแพ้แอลทุกทาง

เวลาผ่านไป 10 ปีหลังจากแอลและเพียวแตกหักกัน *ELLE EMANATE* กลายเป็นโมเดลลิ่งที่มีชื่อเสียงอย่างมากและเป็นที่รู้จักกันดีในวงการ แต่ P Modeling กลับเป็นโมเดลลิ่งที่ไร้ประสิทธิภาพ นักแสดงในสังกัดไม่สามารถแสดงอารมณ์ได้ดีพอที่เจ้าของงานต้องการ ทำให้เพียวยิ่งโกรธแค้นแอลมากขึ้นไปใหญ่ แต่แม้ภายนอก *ELLE EMANATE* ดูเหมือนจะไปได้ดีทว่าก็มีปัญหาภายในหลายอย่างที่ทำให้แอลต้องปวดหัวไม่น้อย แทนคุณนั้น ภายใต้หน้ากากพระเอกที่สร้างขึ้น เขากลายเป็นคนติดเหล้าจากความเครียดและปัญหาหลายๆอย่าง แม้ว่ามุกจะพยายามขอร้องให้เขาเลิกเหล้ายังไงเขาก็ทำไม่ได้ และนั่นก็ทำให้มุกน้อยใจแทนคุณมากขึ้น ทั้งคู่เริ่มทะเลาะกันบ่อยขึ้น ส่วนเรนที่ตอนนี้กำลังโด่งดังเป็นพลุแตกจากหนังเรื่องล่าสุดที่เธอเล่น ความขัดแย้งระหว่างเธอและมุกก็ทวีความรุนแรงจนเริ่มลามไปหาแอลเพราะเรนนั้นคิดอยู่ลึกๆว่าแอลรักมุกมากกว่าตนเอง เพียวจึงเริ่มใช้โอกาสนี้ตีสนิทเข้าหาเรนเพื่อที่จะฉกเรนออกมาจาก *ELLE EMANAT*E จนในที่สุดความอดทนของเรนก็ถึงขีดสุดและพังทลายลง เมื่อเธอรู้จากเพียวว่าบทนางเอกละครที่เธอรับเล่นเป็นเพียงของเหลือจากมุก เธอจึงตัดสินใจฉีกสัญญากับแอลและย้ายไปอยู่กับเพียว แต่ก่อนที่เรนจะไป เรนก็ได้ทำให้ความสัมพันธ์ระหว่างแทนคุณกับมุกสะบั้นลงเมื่อมุกจับได้ว่าแทนคุณพลาดนอนกับเรนเพราะความเมา ในช่วงเวลาที่มุกอ่อนแอนั้นเอง **ทรงโปรด** (เจษฎ์พิพัฒ ติละพรพัฒน์) ก็เข้ามา เขาดูเข้าอกเข้าใจผู้หญิงอย่างที่แทนคุณไม่ค่อยแสดงออกกับเธอ และยังกล้าเปิดตัวกับคนอื่นว่ากำลังจีบเธออย่างที่แทนคุณไม่เคยทำ มุกจึงตัดสินใจเปิดรับทรงโปรดเป็นคนรัก และนั่นก็ทำให้โชคเข้าข้างเพียวอย่างเต็มเหนี่ยว เมื่อ **ลิป** (ชนม์ทิดา อัศวเหม) ประกาศถอดพรีเซ็นเตอร์ของมุกและโยกมาให้เรนทั้งหมด เพียงเพราะเธอหึงหวงที่มุกไปยุ่งกับทรงโปรดซึ่งเป็นอดีตคู่หมั้นของเธอ แต่ทรงโปรดกลับยิ่งทำให้มุกดังขึ้นไปอีกด้วยการใช้คอนเน็คชั่นหาพรีเซ็นเตอร์ทั้งในและนอกประเทศให้มุกอย่างต่อเนื่อง

แต่แล้วโชคชะตาก็เล่นตลกกับแอลอีกครั้ง เมื่อ **ปีย์แสง** (ภรภัทร ศรีขจรเดชา) เด็กหนุ่มจากเชียงใหม่ได้รู้ความจริงโดยบังเอิญว่าแอลเป็นแม่ที่แท้จริงของเขาและยกเขาให้กับ **ภัทรา** (วาสนา พูนผล) เพื่อนรักของแอลเลี้ยง เขาจึงเลือกเดินทางเข้าวงการและเจาะจงเข้าโมเดลลิ่งของแอลเพราะลึกๆแล้วเขาอยากอยู่ใกล้แอลและต้องการให้แอลยอมรับว่าเป็นแม่ที่แท้จริงของตน แต่แอลกลับไล่ปีย์แสงกลับไปเพราะเธอต้องการปกป้องปีย์แสงจากความลับที่เธอปิดบังไว้กว่า 25 ปีและจากวงการบันเทิงซึ่งโหดร้ายเกินกว่าที่ปีย์แสงคิด ปีย์แสงไม่เข้าใจและน้อยใจแม่จึงตัดสินใจเดินหน้าเข้าโมเดลลิ่งของเพียวเพราะอยากเอาชนะแอลและทำให้แอลเสียใจที่ไม่ต้องการตน นอกจากรับปีย์แสงเข้าโมเดลลิ่งแล้ว เพียวยังได้รับ **บทกลอน** (อนิพรณ์ เฉลิมบูรณะวงศ์) สาวน้อยสู้ชีวิตจากอยุธยาที่มีความฝันอยากเป็นดาราเข้ามาด้วย แต่เธอก็ไม่ได้ให้ความสนใจในตัวบทกลอนมากนัก ในสายตาของเพียว บทกลอนเป็นเด็กที่ขายไม่ได้ เป็นเด็กที่ไม่ได้เกิดมาเพื่อเป็นดาว

เพียวยังหาโอกาสแก้แค้นแอลอยู่ตลอด ทั้งโจมตีแอล โจมตีแทนคุณ โดยใช้ให้ **เฮียโจ** (มารุต ชื่นชมบูรณ์) นักข่าวที่เคยโดนแอลฟ้องร้องจนโดนไล่ออกจากสำนักข่าว ตามสืบและถ่ายรูปแทนคุณที่ติดเหล้าหนักขึ้น จนกระทั่งเป็นเหตุให้แทนคุณพลาดพลั้งขับรถชนจนมีคนเสียชีวิต ชีวิตของแทนคุณตกต่ำจนแทบถึงที่สุดแต่เขามีแอลคอยช่วยเหลือ ให้กำลังใจ และบอกว่าเธอจะสู้ไปกับเขา มุกเองแม้ไม่ได้คบกับแทนคุณแล้วก็ยังคอยห่วงใยและแอบถามข่าวคราวของแทนคุณจากแอลอยู่เรื่อยๆ แทนคุณสำนึกได้ว่าตนทำให้คนอื่นเสียชีวิต และทำให้คนที่รักและห่วงใยตัวเองอย่างแอลและมุกต้องมาเดือดร้อนและเสียใจ แทนคุณขอโทษแอลและตัดสินใจเข้าบำบัดรักษาอาการติดเหล้าที่โรงพยาบาล ในขณะที่แทนคุณไปบำบัดและหายหน้าไปจากวงการ ปีย์แสงก็โด่งดังขึ้นอย่างรวดเร็ว แอลจึงเดินหน้าปั้น **ซัน** (เสฏฐวุฒิ อนุสิทธิ์) ไฮโซหนุ่มโปรไฟล์ดีดีกรีนักเรียนนอกขึ้นมาเพื่อใช้เป็นเครื่องมือในการแข่งขันกับปีย์แสง เพราะแอลอยากให้ปีย์แสงถอนตัวออกจากวงการบันเทิงก่อนที่เพียวจะรู้ว่าปีย์แสงเป็นลูกของแอลและเขาจะกลายเป็นเครื่องมือของเพียวในการแก้แค้นแอล แต่ปีย์แสงที่ไม่เข้าใจเจตนาของแอลคิดว่าเธอเกลียดและอยากไล่ตนออกไปให้ไกลจากชีวิต เขาจึงยิ่งอยากเอาชนะและทำทุกอย่างเพื่อที่จะโด่งดังเหนือซันให้ได้ ปีย์แสงคอยพูดจากระทบแดกดันแอลอยู่เสมอทุกครั้งที่เผชิญหน้ากันซึ่งแอลก็ทำได้เพียงเก็บความเจ็บช้ำเอาไว้ในใจเท่านั้น

แทนคุณบำบัดอาการติดเหล้าจนหาย และตัดสินใจเข้าทำงานที่มูลนิธิ เขารู้แล้วว่าความสุขที่แท้จริงไม่ได้อยู่ที่ชื่อเสียงเงินทองแต่อยู่ที่การได้ทำเพื่อคนอื่น แทนคุณใช้ความตั้งใจจริงช่วยเหลือผู้คนจนประชาชนมองเห็นความดีและให้อภัยจนเขาเริ่มกลับมายืนในสังคมและในวงการบันเทิงอย่างสง่างามได้อีกครั้ง สร้างความโกรธแค้นให้เพียวเป็นอย่างมาก เธอยังคงหาทางทำลายชีวิตแทนคุณต่อไป ในขณะเดียวกันนั้นเองความสัมพันธ์ระหว่างมุกและทรงโปรดก็เริ่มสั่นคลอน ทั้งจากแม่และกลุ่มเพื่อนในวงสังคมของเขาที่ดูถูกเหยียดหยามมุกว่าเป็นแค่ผู้หญิงเต้นกินรำกินที่จ้องจับเขาเพื่อต้องการเงิน ทั้งจากการที่ทรงโปรดเริ่มควบคุมบงการชีวิตของมุกมากขึ้นเรื่อยๆ ตั้งแต่ห้ามไม่ให้มุกรับเล่นละคร ตามไปเฝ้าที่กองถ่าย และแสดงอาการหึงหวงมุกกับซันซึ่งได้มาเล่นละครคู่กับมุกจนถึงขั้นจะมีเรื่องชกต่อยกัน

ทางด้านบทกลอนที่ไปอยู่ P Modeling เธอเป็นเด็กที่อยู่นอกสายตาของเพียว และยังโดนเขม่นจากเรนด้วยสาเหตุที่ปีย์แสงให้ความสนิทสนมด้วย เรนคอยกลั่นแกล้งบทกลอนอยู่เสมอแต่ปีย์แสงก็คอยปกป้องบทกลอนตลอด นั่นยิ่งทำให้เรนเกลียดบทกลอนมากขึ้นจนในที่สุดหลังจากเรนโดนปีย์แสงต่อว่าอย่างรุนแรงที่เธอสั่งให้บทกลอนก้มกราบเท้า เรนก็ขอให้เพียวไล่บทกลอนออกจากโมเดลลิ่ง เพียวทำตามที่เรนขอเพราะเรนคือนางเอกเบอร์หนึ่งที่ทำเงินให้โมเดลลิ่งของเธอได้มากกว่าบทกลอน ปีย์แสงโมโหมาก เขาตัดสินใจไปพบแอลเพื่อขอร้องให้แอลรับบทกลอนเข้าโมเดลลิ่ง แอลพยายามจะขอให้ปีย์แสงย้ายกลับมาอยู่โมเดลลิ่งของเธอด้วยเพราะเป็นห่วงเขาที่ไปอยู่กับคนแบบเพียว แต่เพราะทิฐิทำให้ปีย์แสงปฏิเสธ เขาเข้าใจว่าที่แอลต้องการตัวเขาก็เพราะว่าตอนนี้เขามีชื่อเสียงแล้ว แอลได้แต่เสียใจที่ไม่สามารถอธิบายเหตุผลของตนให้ปีย์แสงฟังได้ และด้วยความรักที่มีต่อลูก แอลยอมทำตามที่ปีย์แสงขอร้องด้วยการรับบทกลอนเข้ามาอยู่ในโมเดลลิ่ง เธอเห็นอะไรบางอย่างในตัวบทกลอนและตัดสินใจจะส่งบทกลอนไปประกวดนางแบบที่ประเทศเกาหลี บทกลอนไปลาปีย์แสง เขาให้สัญญากับเธอว่าจะรอเธอกลับมา

ความอดทนของมุกสิ้นสุดลงเมื่อทรงโปรดดื่มเหล้าจนเมาและแสดงอาการหึงหวงมุกกับแทนคุณจนพูดจาดูถูกเธออย่างรุนแรงและยังใช้กำลังกับเธอ มุกตัดสินใจบอกเลิกกับทรงโปรด ระหว่างนั้นเองแทนคุณก็เริ่มกลับเข้ามาในชีวิตของมุก ความสัมพันธ์ของทั้งคู่ดีขึ้นเรื่อยๆจนมุกเริ่มรู้ใจตัวเองว่ายังรักแทนคุณอยู่ ด้วยความอยากเอาชนะ ทรงโปรดนอนกับเรนเพื่อทำให้มุกเสียใจ แต่สุดท้ายก็เป็นเขาเองที่ต้องเสียใจว่าทำพลาดไปเมื่อมุกแสดงอาการไม่แคร์และไม่มีเยื่อใยกับเขาเลย เหตุการณ์นี้ทำให้ลิปสั่งปลดเรนออกจากการเป็นพรีเซ็นเตอร์ทุกตัวของบริษัทเธอ เพียวตัดสินใจพาเรนไปขอความช่วยเหลือจาก **เตชินท์** (ภูธฤทธิ์ พรหมบันดาล) พ่อของลิป ให้เรนยังได้เป็นพรีเซ็นเตอร์แลกกับการที่เรนต้องพลีกายให้กับเขา ยิ่งทำให้ลิปโกรธแค้นเรนหนักมากขึ้น

เพียวเริ่มระแคะระคายสงสัยในความสัมพันธ์ของแอลและปีย์แสงเมื่อเธอพบว่า เด็กที่ถูกเธอไล่ออกจากโมเดลลิ่งอย่างบทกลอนกลับถูกรับเข้าไปอยู่ในโมเดลลิ่งของแอลโดยที่ปีย์แสงก็รู้เห็น และเธอยังบังเอิญได้เห็นแอลเดินออกมาจากห้องพักนักแสดงของปีย์แสงที่กองถ่ายละครอีกด้วย เพียวจึงเริ่มสืบหาความจริงในเรื่องนี้ เพียวมอมเหล้า **เบสท์** (จารุวัฒน์ เชี่ยวอร่าม) เพื่อนสนิทของปีย์แสงจนเมาและเผลอหลุดความลับที่ว่าแอลเป็นแม่แท้ๆของปีย์แสงออกมา ในที่สุดสิ่งที่แอลกลัวก็เกิดขึ้น เพียวได้โอกาสที่จะใช้ปีย์แสงเป็นเครื่องมือในการทำลายแม่ตัวเอง เพียวรู้ว่าถ้าเธอทำร้ายปีย์แสงจะทำให้แอลทรมานได้มากกว่า แอลตกใจกลัวและเป็นห่วงลูกที่ตกอยู่ในเงื้อมมือของเพียว แอลสารภาพกับแทนคุณทั้งน้ำตาว่าที่เธอต้องยกลูกให้เพื่อนก็เพราะพ่อของปีย์แสงเป็นสามีคนอื่น เธอเป็นเมียน้อย แอลทนไม่ได้ที่สังคมจะดูถูกปีย์แสงจึงยกให้เขาไปอยู่ในครอบครัวที่สมบูรณ์พร้อม แทนคุณสงสารแอลจึงไปอธิบายความจริงให้ปีย์แสงฟัง ประกอบกับปีย์แสงแอบได้ยินเพียวพูดว่าจะใช้ตนเป็นเครื่องมือทำร้ายแม่ตัวเอง เขาจึงเริ่มเข้าใจแอลมากขึ้น

แล้วเรื่องราวก็ดำเนินมาถึงจุดคลี่คลาย เมื่อทุกคนได้มารวมตัวกันในงานเลี้ยงปีใหม่ของสถานีโทรทัศน์แห่งหนึ่ง แอลและปีย์แสงได้เปิดใจคุยกัน แอลอธิบายเหตุผลที่เธอต้องทิ้งปีย์แสงไปเพราะต้องการให้เขาได้รับสิ่งที่ดีที่สุด ปีย์แสงได้รับรู้ถึงความรักความห่วงใยของแอล แอลก็ได้รู้ว่าความจริงแล้วปีย์แสงไม่ได้เกลียด ไม่ได้แค้นเธอ แต่เขาแค่น้อยใจและรอฟังความจริงกับเหตุผลจากปากเธอเท่านั้น ทั้งคู่เข้าใจกันในที่สุด ปีย์แสงตัดสินใจจะยกเลิกสัญญากับเพียวทำให้เพียวแค้นมาก เธอขู่ว่าสงครามครั้งนี้ไม่มีวันจบแบบดีงาม อย่างแน่นอน ขณะเดียวกันทางด้านมุกกับแทนคุณก็ได้ยอมรับต่อกันว่ายังรักกันอยู่และตัดสินใจกลับมาคบกัน ในขณะที่หลายเรื่องราวเหมือนจะเป็นไปได้ด้วยดี **ชุน** (วิลลี่ แมคอินทอช) อดีตดาราดังก็ปรากฏตัวขึ้นทักทายแอลอย่างคนคุ้นเคยในขณะที่แอลมีท่าทางตกใจ เกลียด และกลัวเขาจะเข้าใกล้ปีย์แสงอย่างเห็นได้ชัด ทันใดนั้นก็มีเสียงระเบิดเกิดขึ้น ปีย์แสงล้มลงบนเวที แล้วจากนั้นทุกคนก็ต้องตื่นตระหนกกับไฟที่เริ่มลุกลามขึ้นในสถานที่จัดงานเลี้ยง โครงเหล็กร่วงลงมาทับร่างของปีย์แสงที่นอนสลบอยู่บนเวทีทำให้แอลแทบใจจะขาด เธอวิ่งเข้าไปช่วยลูกทันทีพร้อมกับที่แทนคุณเองก็วิ่งเข้าไปช่วยแอลเช่นกัน และสุดท้ายก็เกิดระเบิดซ้ำอีกครั้งโดยทุกคนและสังคมที่อยู่ภายนอกไม่รู้ว่าเกิดอะไรขึ้นในนั้น

### ภาค 2

หนึ่งสัปดาห์หลังจากเหตุการณ์ไฟไหม้ครั้งนั้น ผู้คนส่วนใหญ่หนีรอดออกมาได้อย่างปลอดภัย แต่ยกเว้น ลิปและ **อินดี้** (สุทธาทิพย์ วุฒิชัยประดิษฐ์) ที่เสียชีวิตจากระเบิดและไฟคลอก ด้านปีย์แสง แม้แทนคุณสามารถช่วยเหลือออกมาได้ทันแต่ก็บาดเจ็บสาหัส ถึงหมอจะรักษาได้อย่างปลอดภัยแต่ปีย์แสงก็ต้องกลายเป็นคนไร้ความทรงจำ อยู่ในสภาพกึ่งเจ้าชายนิทรา ส่วนเรนนั้นถูกส่งตัวไปศัลยกรรมใบหน้าใหม่ที่เกาหลีโดยอ้างว่าไฟคลอกหน้าจนเสียโฉม มุกตัดสินใจจัดงานศพให้อินดี้อย่างยิ่งใหญ่ โดยมีเพื่อนดาราและสื่อมวลชนมาทำข่าวกันอย่างมากมาย ไม่นานหลังจากนั้น เพียวเกิดหมดความอดทนที่ปีย์แสงยังอยู่ในสภาพนอนเป็นผัก เพียวจึงจ้างทนายเพื่อบอกเลิกสัญญากับปีย์แสง แอลที่รู้เรื่องเลยดีใจที่เพียวยอมปล่อยปีย์แสงจากมือโดยไม่ต้องลงแรงอะไรทั้งสิ้นและทันใดนั้น ปีย์แสงก็ฟื้นจากสภาพเจ้าชายนิทรา ทำให้เพียวยิ่งโกรธแอลมากขึ้นไปอีก และด้วยความที่ไม่ยอมเสียหน้า เพียวจึงเดินหน้าเข้าหาซันและบอกความจริงเรื่องแอลทั้งหมด ว่าที่แอลไม่เคยสนใจซันเลยในช่วงเวลาที่ผ่านมา เป็นเพราะแอลเอาเวลาทั้งหมดไปดูแลแต่ปีย์แสง ซันที่ไม่พอใจแอลอยู่แล้วเลยตัดสินใจฉีกสัญญาทิ้งและไปอยู่กับเพียวแทน แอลไม่คัดค้านในเรื่องนี้เพราะแอลก็ทนพฤติกรรมของซันไม่ไหวเช่นกัน ซันเลยป่าวประกาศว่าจะช่วยเพียวทำลายแอลแทนด้วยความลับที่สังคมไม่เคยรู้ โดยเฉพาะเรื่องปีย์แสง

ก่อนวันที่เรนจะกลับมาที่ไทย เรนได้ข่าวเรื่องที่บทกลอนสามารถเข้าชิงรางวัลชนะเลิศของซุปเปอร์โมเดลได้ ทำให้ความเกลียดชังที่เรนมีต่อบทกลอนยิ่งทวีคูณขึ้นไปอีก และเร่งให้หมอรักษาใบหน้าตัวเองให้ดีที่สุด ส่วนแอลยังต้องเจอกับชุนย์ที่เอาความเป็นพ่อมาเรียกร้องเพื่อจะเกาะปีย์แสงให้ความโด่งดังของตนเองกลับคืนมา เมื่อปีย์แสงฟื้นขึ้นมาก็ต้องเจอกับปัญหามากมายไหนจะเรน ไหนจะชุนย์ แล้วเรื่องปมย้ายโมเดลลิ่งของตนเองอีก ปีย์แสงตัดสินใจชิงบอกเรื่องย้ายสังกัดกับเรื่องที่ตนเป็นลูกของแอลต่อหน้านักข่าวก่อนที่เพียวจะแฉ การกระทำของปีย์แสงทำให้สังคมเริ่มเห็นใจแอลที่เป็นผู้ถูกกระทำ เพียวเสียหน้ามากที่ไม่สามารถแฉแอลในเรื่องนี้ได้ เพียวจึงร่วมมือกับชุนย์เพื่อทำลายแอล และทุกๆ คน เธอจึงเริ่มปล่อยข่าวเรื่องพ่อของปีย์แสง เพื่อให้สังคมเริ่มขุดคุ้ยเรื่องของแอลมาแฉกันอีกครั้ง

ด้านทรงโปรด พยายามขอคืนดีจากมุกแต่ไม่สำเร็จ ทรงโปรดจึงตัดสินใจขืนใจมุกในวันที่มุกไปถ่ายโฆษณาที่ต่างจังหวัด มุกเก็บเรื่องที่โดนข่มขืนไม่ให้แทนคุณรู้ เพราะไม่อยากให้ทุกคนเครียดไปมากกว่านี้ แทนคุณที่เห็นมุกไม่สบายใจเลยพยายามเข้ามาปลอบโยน มุกจึงใจเย็นลง คืนนั้นแทนคุณกับมุกจึงได้เสียกัน หลายวันต่อมามุกกับแทนตัดสินใจเข้ามาพูดคุยเรื่องอนาคตของตัวเองกับแอล แอลเสนอว่าจะให้ทั้งคู่ไปร่วมออกรายการกับปีย์แสงเพื่อที่จะสร้างกระแสกลับมา แต่ทั้งคู่ไม่ยอมและขอทำด้วยความสามารถของตัวเอง ก่อนจะบอกข่าวดีว่าเขาได้ซื้อนวนิยายเรื่อง ***เพลิงพายุ*** จากเจ้าของบทประพันธ์มา แอลตกใจมากว่าทำไมบทประพันธ์เรื่องนี้มาอยู่ในมือของแทนกับมุก แทนจึงบอกว่าเพราะคนเขียนเป็นแฟนคลับของตน และคนเขียนก็ไม่ยอมขายให้ใครทั้งนั้นถ้าพระเอกกับนางเอกไม่ใช่แทนกับมุก แอลดีใจมากที่ทั้งคู่ตัดสินใจยืนด้วยลำแข้งของตัวเอง เธอจึงติดต่อ **นัท** (นัฏฐา ลอยด์) ผู้จัดละครชื่อดังของช่อง ให้เข้ามาจัดละครเรื่องนี้ แต่แล้วปัญหาก็เกิดขึ้นเมื่อบทพระเอกนางเอกอีกหนึ่งคู่ ที่แอลขอให้ปีย์แสงได้เล่นคู่กับบทกลอน ทางช่องตกลงให้ปีย์แสงได้เล่นบทพระเอก แต่บทกลอนไม่สามารถได้เล่นบทนี้ได้ เพราะความโด่งดังยังน้อยไป และเหมือนนรกจะเป็นใจเมื่อทางช่องให้เรนมาเล่นบทนางเอกคู่สองแทน เพียวได้โอกาสนี้จึงเสนอให้ชุนย์เข้าไปเล่นบทพ่อพระเอกอีกหนึ่งคน เพื่อให้ชุนย์ได้อยู่ใกล้ปีย์แสง และคอยทำลายปีย์แสงจากข้างใน

หลายเดือนต่อมา มุกเริ่มสังเกตความผิดปกติของตัวเอง จึงแอบไปพบแพทย์และได้รู้ว่าเธอกำลังตั้งครรภ์ มุกสับสนมากเพราะไม่รู้ว่าลูกในท้องเป็นของใคร แต่ไม่ว่าอะไรจะเกิดขึ้น เธอจึงตั้งมั่นว่าจะไม่บอกเรื่องนี้กับทรงโปรด เธอจึงชิงเอาเรื่องนี้ไปบอกกับแทนคุณและแอลก่อน แทนคุณดีใจมากที่มุกท้อง แทนคุณตัดสินใจประกาศเรื่องการแต่งงานกับมุก ทรงโปรดที่ฟังอยู่ข้างนอกได้ยินเรื่องนี้ ประกอบกับลูกน้องคนสนิทเอาเรื่องที่มุกตั้งท้องมาบอก ทรงโปรดจึงถือวิสาสะบุกไปหามุกถึงบ้าน และบอกเรื่องที่มุกถูกตนข่มขืนให้แทนคุณรู้ แทนคุณโมโหมากถึงขั้นชกต่อยกับทรงโปรด แทนคุณสามารถไล่ทรงโปรดออกไปจากบ้านมุกได้สำเร็จ แต่ด้วยเรื่องที่มุกไม่ยอมบอกว่าถูกข่มขืนมากับตนนั้นทำให้ทั้งคู่เริ่มมีปัญหาผิดใจกัน แทนคุณจึงประกาศเลื่อนงานแต่งงานไม่มีกำหนด และยอมบอกว่ามุกท้องก่อนแต่ง ตนอยากให้มุกคลอดลูกก่อนเพราะกลัวว่าจะมีปัญหาตามมาในภายหลัง ทางช่องที่รู้เรื่องมุกจึงสั่งปลดมุกจากละครเพลิงพายุและหานางเอกใหม่มาเล่นแทน

ด้านบทกลอนและเรนก็ถูกส่งไปเรียนเต้นกับ **พระนาย** (กนกฉัตร มรรยาทอ่อน) ซึ่งเขามีใจให้กับบทกลอนอยู่ แม้บทกลอนจะคิดกับพระนายแค่พี่ชาย แต่เรนก็พยายามใส่ไฟบทกลอนให้ปีย์แสงฟังเพื่อให้ปีย์แสงผิดใจกับบทกลอน และได้ใกล้ชิดกับปีย์แสงตามที่เธอหวัง แต่ด้วยความฉลาดทำให้ปีย์แสงและบทกลอนไม่ตกหลุมและหลงกลเรนง่าย ๆ แม้เรนจะพยายามสร้างกระแสระหว่างตนและปีย์แสงให้มากขึ้นก็ตามตั้งแต่ไปเยี่ยมที่โรงพยาบาลเมื่อปีย์แสงยังบาดเจ็บ แกล้งตกบันได รวมทั้งฉากเลิฟซีน แต่เพราะตอนนั้นปีย์แสงและบทกลอนกำลังทะเลาะกันเนื่องจากปีย์แสงเห็นบทกลอนปกป้องพระนายเมื่อตนเองโทษพระนายเพราะเห็นพระนายใกล้ชิดกับบทกลอน ปีย์แสงจึงประชดบทกลอนด้วยการจูบเรนจริง ๆ ในสระว่ายน้ำของฉากเลิฟซีน เรนเห็นบทกลอนดูใจเสียจึงตามมาหาเรื่องและเยาะเย้ยและพูดจาดูถูกและด่าพ่อของบทกลอน ทำให้บทกลอนโมโหมากมีเรื่องตบตีกับเรนอีกครั้ง ด้วยเหตุนี้เรนจึงพยายามใส่ร้ายบทกลอนให้ปีย์แสงมาสนใจตน แต่ในคืนนั้นปีย์แสงตามไปคุยกับบทกลอนถึงคอนโด ทั้งคู่ได้ปรับความเข้าใจกันและเผลอมีอะไรกันในที่สุด

ท่ามกลางปัญหาที่พันกันจนไม่รู้จะแก้ยังไง ซันก็เริ่มใช้ชีวิตเสเพล เบี้ยวงานซ้ำแล้วซ้ำเล่าจนเอเจนซี่เอือมระอา ประกอบกับเรนที่น้อยใจปีย์แสงมาก เรนจึงเข้าหาซันและเริ่มมีอะไรไปไกลกว่าแอบกินกัน ซันเริ่มชักชวนให้เรนเล่นยาไอซ์เพื่อที่เธอจะได้มีความสุขมากขึ้น แม้ตอนแรกเรนจะปฏิเสธแต่เธอก็ปฏิเสธคำขอของซันไม่ลง การมั่วสุมยาเสพติดกับแก๊งเพื่อนของซัน ทำให้พฤติกรรมของเธอเริ่มเปลี่ยนไป เรนกลายเป็นคนโมโหร้าย หงุดหงิดง่าย ง่วงนอนบ่อย ชอบหนีเที่ยวกลางคืน เบี้ยวกองถ่าย เถียงคนอื่นคำไม่ตกฟาก จนทำให้ปีย์แสงเริ่มสังเกตได้ เหตุการณ์นี้ทำให้นัทเริ่มพิจารณาที่จะตัดเรนออกจากละครเรื่องนี้ แต่เธอก็ยังมีเหตุผลไม่ดีพอที่จะทำ

ด้านบุศย์ที่รู้เรื่องมุกท้อง ก็ได้เรียกให้มุกไปให้ตรวจ DNA ลูกในท้อง เพื่อพิสูจน์ว่าลูกในท้องเป็นของทรงโปรด ไม่ใช่แทนคุณ เพียวที่ระแคะระคายเรื่องนี้อยู่แล้วจึงตามไปถ่ายคลิปแล้วนำไปลงในโลกโซเชี่ยลเพื่อแฉทั้งสามคน แอลโกรธมากจึงบุกไปเอาเรื่องเพียวถึงโมเดลลิ่ง มุกที่แอบตามมาด้วยก็เข้าไปห้ามจนพลัดตกบันไดและตกเลือด มุกถูกนำตัวส่งโรงพยาบาลด่วน แทนคุณที่รู้ว่ามุกเกือบแท้งลูกก็หาว่าทรงโปรดเป็นต้นเหตุทำให้มุกต้องเป็นแบบนี้ แต่ทรงโปรดพยายามระงับความโกรธ และด้วยความที่รักมุกมาก จึงได้บอกกับทุกคนว่าตนจะเอาคืนทุกคนที่ทำกับมุกและลูกของตน

ไม่นานหลังจากนั้นซันและเรนก็ถูกตำรวจบุกจับกุมถึงคอนโด ข่าวฉาวของทั้งคู่ทำให้กลบข่าวเรื่องมุกจนเงียบสนิท แอลและแทนคุณรู้ทันทีว่าเรื่องนี้เป็นฝีมือของทรงโปรด ด้วยเหตุนี้ทางช่องจึงตัดบทนางเอกที่เป็นของเรนออก และตัดชุนย์ออกจากละครเรื่องนี้ไปพร้อมกันเพราะชุนย์เบี้ยวกองถ่ายเป็นประจำจนทำให้ทำงานกันไม่ได้ นัทจึงขอโอกาสให้บทกลอนมารับเล่นแทนซึ่งทางช่องก็ยินยอม เรนโกรธมากจึงบุกไปอาละวาดที่กองถ่ายและด่าทุกคนว่าพอตนมีประโยชน์ก็ใช้ตนเป็นเครื่องมือเมื่อตนหมดประโยชน์ก็เขี่ยตนทิ้ง พริ้งนั้นตามมาเจอเรนอาละวาดจนหมดสติไป เพียวเมื่อทราบข่าวก็โมโหมากที่เรนทำฉาวและตามมาเอาเรื่อง แต่แล้วเธอก็ได้รู้เรื่องจากพริ้งว่าเรนกำลังตั้งท้องกับใครบางคน เพียวจึงให้เรนต้องหาพ่อของเด็กมาให้ได้ เรนคิดว่าคนที่เป็นพ่อของเด็กมีซันแค่คนเดียว แต่เมื่อเพียวบอกเรื่องเรนท้อง ซันกลับนำคลิปที่ตนและพวกกำลังรุมเซ็กซ์หมู่กับเรนมาให้เพียวดู เพียวไม่เชื่อสายตาตัวเองจึงเอาเรื่องนี้กลับไปถามเรน และบอกกับเรนว่าจะขอฉีกสัญญา

ด้วยความโกรธและด้วยพิษยาเสพติด ทำให้เรนตัดสินใจไปทำแท้งจนตกเลือดอย่างหนัก คนที่ผ่านไปมาเห็นเรนหมดสติจึงพาไปส่งโรงพยาบาล ด้วยความหมดหนทางพริ้งจึงไปขอความช่วยเหลือกับแอล แอลยินดีให้ความช่วยเหลือแต่ก็ไม่อาจรับเรนเข้าโมเดลลิ่งได้อีก พริ้งเอาข่าวไปบอกกับเรน เรนก็โกรธมากที่พริ้งบากหน้ากลับไปขอความช่วยเหลือจากแอล แต่ระหว่างทางพริ้งถูกรถชนเสียชีวิตคาที่ เรนที่รู้เรื่องทีหลังเลยเสียใจมากจนไม่เป็นอันทำอะไร และยังมาได้ยินเรื่องที่ทรงโปรดแจ้งความจับตนเรื่องยา ความใจเย็นของเธอจึงพังทลาย และเริ่มทำลายทุกคนที่ทำให้เธอกับแม่ต้องเป็นแบบนี้ไปทีละคน

เรนบุกเข้าทำร้ายทรงโปรดจนได้รับบาดเจ็บ แต่เพราะอภินิหารยังมีสติ เลยโทรเรียกตำรวจมาจับกุมเรนออกไปและส่งเข้าบำบัดยาโดยด่วน ด้านชุนย์ที่หมดหนทางเพราะถูกเจ้าหนี้ตามล่า จึงบุกมาหาเพียวที่โมเดลลิ่งและสั่งให้เพียวเอาเงินค่าตัวที่เหลืออยู่มาให้ทั้งหมด แอลที่มาขอคุยเรื่องเรนไปได้ยินชุนย์ทะเลาะกับเพียวพอดี เธอจึงใช้โอกาสนี้เข้าช่วยเหลือเพียวจนสุดความสามารถ ในที่สุดเธอก็สามารถช่วยเหลือเพียวได้สำเร็จ แต่นั่นก็ทำให้ชุนย์พลัดตกตึกเสียชีวิตต่อหน้าปีย์แสงคาที่ แอลเสียใจและเสียสติมากจากการที่เธอทำให้ชุนย์ต้องตาย แต่ปีย์แสงก็พยายามปลอบและพาตัวแอลส่งโรงพยาบาล เพียวที่ยืนดูเหตุการณ์ทั้งหมดจึงคิดได้ว่า แอลไม่เคยโกรธเธอเลย แม้เธอจะทำร้ายต่อแอลมากแค่ไหน แอลก็พยายามช่วยเหลือเธออย่างสุดความสามารถ เพียวจึงให้ปากคำกับตำรวจทั้งหมดเรื่องชุนย์ และเข้าไปกราบขอโทษแอลที่โรงพยาบาล แอลที่ได้ยินเช่นนั้นจึงขอโทษเพียวด้วยที่ไม่เคยบอกเพียวว่าทั้งหมดที่แอลทำ รวมถึงเรื่องของเพียวและแทนคุณ ทั้งหมดเธอทำเพราะเธอรักเหมือนน้องสาวและน้องชายคนหนึ่ง แม้จะผิดใจกันแต่เธอก็ยังรักและคอยดูแลอยู่ห่างๆ นั่นจึงทำให้ความโกรธของเพียวคลายลงและทั้งคู่ก็ได้ปรับความเข้าใจกันอย่างลึกซึ้ง ส่วนคดีของชุนย์อัยการตัดสินใจไม่ส่งฟ้องเพราะถือเป็นการป้องกันตัวและชุนย์เป็นฝ่ายบุกเข้าไปหาเพียวก่อน

3 เดือนหลังจากเหตุการณ์ชุนย์เสียชีวิต ละครเพลิงพายุได้ออกอากาศสำเร็จและคว้าเรตติ้งถล่มทลาย สร้างกระแสคู่จิ้นปีย์-กลอนอย่างหนัก แถมยังทำให้ปีย์แสงได้รับรางวัลนักแสดงหน้าใหม่ยอดเยี่ยมแห่งปีไปครอง แอลดีใจมากที่จบทุกเรื่องได้อย่างลงตัวและเดินหน้าต่อในวงการได้อย่างภาคภูมิ แต่กับเรน บัดนี้เธอกลายเป็นคนเสียสติ กลายเป็นคนโรคจิต เรนแอบหนีออกจากโรงพยาบาลกลับมายังบ้านของเธอ เธอเสียใจมากที่กลับมาแล้วไม่เจอแม่อันเป็นที่รัก แถมยังเผลอเปิดไปเจอข่าวของซันที่สร้างภาพกลับตัวกลับใจในสังคมจนได้รับความนิยมชมชอบ เรนเสียใจมากที่ทุกอย่างในชีวิตเธอพัง แต่คนอื่นกลับได้ดีมากกว่าเธอเสียอีก เรนจึงบุกขึ้นคอนโดของซันก่อนหยิบปืนออกมายิงซันให้เสียชีวิตคาที่ ก่อนเริ่มเดินเกมแก้แค้นทุกคนครั้งสุดท้ายที่งานประกาศผลรางวัลประจำปี

ที่งานประกาศผลฯ เพียวพาเด็กชุดใหม่มาแนะนำให้ทุกคนรู้จัก แอลกับเพียวคุยกันอย่างถูกคอพร้อมสอนให้เคารพรุ่นพี่และผู้อาวุโสในวงการ ก่อนพาทุกคนเข้างานอย่างยินดี ระหว่างงานมุกเกิดเจ็บท้องแทนคุณจึงอาสาพามุกออกไปโรงพยาบาลตามลำพัง ด้านเรนที่แอบแฝงตัวเข้าไปอยู่หลังเวทีจนกระทั่งพิธีกรประกาศรางวัลนางเอกยอดเยี่ยม เธอจึงบุกขึ้นเวทีและแย่งรางวัลมาถือเอง เรนเผยตัวให้ทุกคนได้รับรู้ก่อนสั่งให้ทุกคนอยู่กับที่ห้ามออกไปไหน เรนเพ้อฝันถึงอนาคตของเธอที่วาดไว้อย่างหนัก แต่ทุกอย่างก็พังทลายเพราะทุกคน ทุกคนมีส่วนทำให้เธอต้องกลายเป็นแบบนี้ เรื่องที่เรนเอาปืนเข้างานรู้ไปถึงหูแทนคุณที่อยู่ข้างนอก แทนคุณจึงขอให้ทรงโปรดพามุกไปส่งโรงพยาบาลแทนตน เพื่อที่ตนจะได้เข้าไปช่วยเหลือทุกคนออกมาจากเรน เพียวพยายามขึ้นไปห้ามแต่เรนก็คว้าเอาตัวเธอมาเป็นตัวประกัน เพื่อที่เรนจะได้ฆ่าตัวตายไปพร้อมกับเพียว แทนคุณเลยเสนอตัวเข้าไปเป็นตัวประกันแทนเพียว เรนดีใจมากที่แทนคุณกลับมาหา เธอจึงยอมปล่อยเพียวไปแต่ก็หันกลับมายิงซ้ำ แทนคุณเลยเอาตัวรับกระสุนแทน เรนถูกตำรวจยิงวิสามัญเสียชีวิตคาที่ แทนคุณถูกนำตัวส่งโรงพยาบาลด่วนแต่ก็สายไปเสียแล้ว ด้านมุกคลอดลูกออกมาเป็นลูกชาย แต่ก่อนเธอจะฟื้นเธอฝันเห็นแทนคุณเข้ามาหา และบอกว่าลูกของเราน่ารักมาก เขาดีใจที่ได้เจอกับมุกและสัญญาว่าจะดูแลมุกตลอดไป มุกสะดุ้งตื่นขึ้นมาพบกับทรงโปรดที่นั่งเฝ้าไข้อยู่ ทรงโปรดจึงบอกเรื่องแทนคุณให้มุกรู้ มุกจึงเสียใจมากและขออยู่ตามลำพัง

หลังเหตุการณ์ทั้งหมดจบลง ปีย์แสงตัดสินใจประกาศเรื่องของตนกับบทกลอนให้สังคมได้ทราบ ส่วนมุกตัดสินใจลาออกจากวงการเป็นคุณแม่เลี้ยงเดียวตามลำพัง ทรงโปรดที่ได้ยินเช่นนั้นจึงเข้ามาขอโอกาสให้เขาได้ดูแลเธอ แม้เขาจะรู้ว่าไม่ใช่ลูกของตน มุกที่ได้ยินเช่นนั้นจึงใจอ่อนและกลับมาคบกับทรงโปรด ส่วนแอลและเพียวก็กลับมาทำงานร่วมกันตามปกติ ร่วมกันปั้นคนเข้าสู่วงการ ให้กลายเป็นดาวดวงใหม่ของวงการไทยต่อไป

นักแสดง
-------

| ตัวละคร | นักแสดงหลัก | 1 | 2 |
| --- | --- | --- | --- |
| อลิน ศรีฉัตรแก้ว (แอล) | เมทินี กิ่งโพยม | ✔ | ✔ |
| เภตรา พิสุทธิ์คุณ (เพียว) | น้ำทิพย์ จงรัชตวิบูลย์ | ✔ | ✔ |
| แทนคุณ บุษยากร (แทน) | พุฒิชัย เกษตรสิน | ✔ | ✔ |
| อัญมณี มหาไพโรจน์ (มุก) | อัญชสา มงคลสมัย | ✔ | ✔ |
| ทรงโปรด เจริญพันธกิจกุล (โปรด) | เจษฎ์พิพัฒ ติละพรพัฒน์ | ✔ | ✔ |
| เรลิณี วรวิบูลย์ (เรน) | เรวิญานันท์ ทาเกิด | ✔ | ✔ |
| ปีย์แสง มู่ศรศรี (ปีย์) | ภรภัทร ศรีขจรเดชา | ✔ | ✔ |
| บทกลอน เจริญโรจน์ (กลอน) | อนิพรณ์ เฉลิมบูรณะวงศ์ | ✔ | ✔ |
| พระนาย | กนกฉัตร มรรยาทอ่อน | ✔ | ✔ |
| ลิปตา แสงชัยโชติ (ลิป) | ชนม์ทิดา อัศวเหม | ✔ |  |
| เอกบรม อินประสงค์ ( | เสฎฐวุฒิ อนุสิทธิ์ | ✔ | ✔ |
| ตัวละคร | นักแสดงสมทบ | 1 | 2 |
| พริ้ง วรวิบูลย์ (แม่เรน) | ณหทัย พิจิตรา | ✔ | ✔ |
| ชุนย์ กิจเกริกไกร (พ่อปีย์แสง) | วิลลี่ แมคอินทอช | รับเชิญ | ✔ |
| เบสท์ | จารุวัฒน์ เชี่ยวอร่าม | ✔ | ✔ |
| ปลาทู (เลขาแอล) | รัศมีแข ฟ้าเกื้อล้น | ✔ | ✔ |
| เจ๊ยิ้ม | อ้วน รีเทิร์น | ✔ | ✔ |
| ส้มป่อย เจริญโรจน์ (พี่บทกลอน) | ธงธง มกจ๊ก | ✔ | ✔ |
| อินทรา สมศรี (อินดี้) (ผู้ช่วยมุก) | สุทธาทิพย์ วุฒิชัยประดิษฐ์ | ✔ |  |
| บุศย์ เจริญพันธกิจกุล (แม่ทรงโปรด) | อุทุมพร ศิลาพันธ์ | ✔ | รับเชิญ |
| ภัทรา มู่ศรศรี (แพท) (แม่บุญธรรมปีย์แสง) | วาสนา พูนผล | ✔ | ✔ |
| ณรงค์ มู่ศรศรี (ดุ่ย) (พ่อบุญธรรมปีย์แสง) | ตี๋ ดอกสะเดา | ✔ | ✔ |
| อารักษ์ เจริญโรจน์ (พ่อจ๋า) (พ่อบทกลอน) | โย่ง เชิญยิ้ม | ✔ | ✔ |
| เฮียโจ (นักข่าว) | มารุต ชื่นชมบูรณ์ | ✔ | ✔ |
| วิเชียร (เพื่อนแทนคุณ) | จุ๊บจิ๊บ เชิญยิ้ม | ✔ | ✔ |
| อภินิหาร (เลขาทรงโปรด) | ปิยะ ชนะสัตรู | ✔ | ✔ |
| ฟิว (เลขาเพียว) | คมคาย แสงศักดิ์ | ✔ | ✔ |
| นัท (ผู้จัดละครเรื่องเพลิงพายุ) | นัฏฐา ลอยด์ |  | ✔ |
| พลอย อินประสงค์ (แม่ซัน) | นวนันท์ อโนมา | ✔ | ✔ |
| เตชินท์ แสงชัยโชติ (พ่อลิป) | ภูธฤทธิ์ พรหมบันดาล | ✔ | ✔ |  |
| จิ๋น | ดาริน แฮนเซน | ✔ |  |  |
| แซมมี่ | ณัฐชยา มั่งนิมิตร | ✔ |  |  |
| ตัวละคร | นักแสดงรับเชิญ | 1 | 2 |
| นกแก้ว | วรวร วารินทร์ | ✔ |  |  |
| เฟียร์ล่า มาริษา | ธนาภา ภูมิดิษฐ์ | ✔ |  |  |
| อาทิตยา คอฟแมน (ยิ้ม) | อาทิตยา คอฟแมน | ✔ |  |  |
| ลินทร์พิตา จินดาภู (หญิง) | ลินทร์พิตา จินดาภู | ✔ | ✔ |  |  |
| นรภัทร วิไลพันธุ์ (ไบร์ท) | นรภัทร วิไลพันธุ์ | ✔ |  |  |
| ชิตณรงค์ วิเศษสมภาคย์ (ปั้น) | ชิตณรงค์ วิเศษสมภาคย์ | ✔ |  |  |
| ดารา | อนิส สุวิทย์ | ✔ |  |  |
| นักข่าวบันเทิงช่องวัน | ขจรกิติ์ พ้นภัย | ✔ | ✔ |  |
| นักข่าวบันเทิงช่องวัน | ธีมะ กาญจนไพริน | ✔ |  |  |
| นางแบบ | ปุณณิศา ศิริสังข์ | ✔ |  |  |  |
| อาร์ม | ณัฏฐ์ เทพหัสดิน ณ อยุธยา | ✔ |  |  |  |
| หยี (ภรรยาอาร์ม) | กานต์พิสชา เกตุมณี | ✔ |  |  |  |
| กิตติพงษ์ ปลื้มปรีดาพร (ปู้) | กิตติพงษ์ ปลื้มปรีดาพร | ✔ | ✔ |  |
| ออฟ | ชนาธิป พิสุทธิ์เสรีวงศ์ | ✔ | ✔ |  |
| นักแสดงในสังกัดของแอล | พงศ์กฤษฏิ์ ศิริเบ็ญจา | ✔ |  |  |  |
| นักแสดงในสังกัดของแอล | ทัตธน ใจแดง | ✔ |  |  |  |
| พิธีกรงานประกาศรางวัลมหาชน อวอร์ด ครั้งที่ 24 | ทินกร ภูวศักดิวงศ์ | ✔ |  |  |  |
| ลุงเก็บขายของเก่า | กฤษณ์ พุฒรังษี | ✔ |  |  |  |
| นักแสดงละคร หัวใจผู้พิทักษ์ | จิระศักดิ์ เนินริมหนอง | ✔ |  |  |
| พี่ทีมงานเบื้องหลังละคร | สกุนตลา ปีกจัตุรัส | ✔ |  |  |
| ลูกน้องทรงโปรด | วีรวุฒิ เข้มแข็ง | ✔ |  |  |
| พี่อิ๊ด | ธัญญาภัทร์ ธนโชติสวัสดิ์พร | ✔ |  |  |
| ผู้กำกับการแสดง | กิติโชค ปิ่นเกตุ (ยอดโต๋) | ✔ |  |  |
| มือกล้องข่าวบันเทิง | ดรัณภพ สุริยาวงษ์ | ✔ |  |  |
| ตำรวจ | จตุเดช เกษมลาวัณย์ | ✔ |  |  |
| ญาติของคนของคนที่แทนคุณขับรถชนเสียชีวิต | พัฒน์ชนก เอี่ยมสะอาด | ✔ |  |  |
| นักข่าวช่องวัน | พีระวัฒน์​ อัฐนาค​ | ✔ | ✔ | ✔ |
| ลัลณ์ลลิน เตจะสา เวศซ์ (เฌอเบลล์) | ลัลณ์ลลิน เตจะสา เวศซ์ |  | ✔ |  |
| วิบูลย์ (เพื่อนทรงโปรด) | ติณณภพ ผดุงธรรม |  | ✔ |  |
| อุ้ม (ผู้จัดละคร) | กมลเนตร อินสนธิ์ |  | ✔ |  |
| พิธีกรงานประกาศรางวัลมหาชน อวอร์ด ครั้งที่ 25 | ณัฏฐ์ปวินท์ กุลกัลยาดี​ |  | ✔ |  |
| ดารา | อรญา เกษประยูร |  | ✔ |  |
| ก้อง (พิธีกรรายการคุยกับก้อง) | คุณากร เกิดพันธุ์ |  | ✔ |  |
| แพร | พรพรรณ ฤกษ์อัตการ |  | ✔ |  |
| วิชญาณี เปียกลิ่น (แก้ม) | วิชญาณี เปียกลิ่น |  | ✔ |  |
| แหม่ม (นักแสดงประกอบในละครเพลิงพายุ) | พลอยไพลิน ลิมปนเวทยานนท์ |  | ✔ |  |
| นักแสดงในสังกัดของเพียว | พิมพ์ลภัส จึงสุระ |  | ✔ |  |
| ตำรวจ | ต่อตระกูล จันทิมา |  | ✔ |  |
| ศรัณย์ นราประเสริฐกุล (เน๋ง) | ศรัณย์ นราประเสริฐกุล |  | ✔ |  |
| กรวิชญ์ สารสิน (กำปั่น) | กรวิชญ์ สารสิน |  | ✔ |  |
| นพจิรา ฤกษ์ขจรนามกุล (เฟิร์น) | นพจิรา ฤกษ์ขจรนามกุล |  | ✔ |  |
| ปาณิสรา ปริญญารักษ์ (ตูน) | ปาณิสรา ปริญญารักษ์ |  | ✔ |  |
| ณัฐเสฐ ทัพภะสุต (ณัฐ) | ณัฐเสฐ ทัพภะสุต |  | ✔ |  |
| มนสิชา เลิศดำรง (มน) / มีนา คลองธรรม (มีน) | ฑิฆัมพร ฤทธิ์ธาอภินันท์ |  |  | ✔ |

อ้างอิง
-------

แหล่งข้อมูลอื่น
---------------

* สงครามนักปั้น ที่ไลน์ทีวี
* *สงครามนักปั้น* ที่สยามโซน
* พุฒ-พุฒิชัย กับบทบาทใหม่กระชากใจกว่าเดิมใน สงครามนักปั้น!! : one31.net
* เรื่องย่อละคร สงครามนักปั้น (mgronline.com)
* เรื่องย่อละคร สงครามนักปั้น (gossipstar.mthai.com)
* เรื่องย่อละคร สงครามนักปั้น (drama.nangdee.com)
* สงครามนักปั้น 2 เรื่องย่อ ออนไลน์ไอดอล
* สงครามนักปั้น Season 1 รับชมได้ที่ ช่อง one31 บนแอป Youtube ครบทุกตอนได้แล้ววันนี้!
* สงครามนักปั้น Season 2 รับชมได้ที่ ช่อง one31 บนแอป Youtube ครบทุกตอนได้แล้ววันนี้!

| * ด
* ค
* ก
เดอะ วัน เอ็นเตอร์ไพรส์ และเนื้อหาทั้งหมด (รวม เอ็กแซ็กท์ และ ซีเนริโอ เดิม) |
| --- |
| 

| บุคลากรสำคัญ |
| --- |
| 
* ไพบูลย์ ดำรงชัยธรรม (ประธานกรรมการ)
* ประดิษฐ์ ทีฆกุล (รองประธานกรรมการ)
* ถกลเกียรติ วีรวรรณ (ประธานเจ้าหน้าที่บริหารกลุ่ม)
* ระฟ้า ดำรงชัยธรรม (ประธานเจ้าหน้าที่การตลาดกลุ่ม)
* อรรณพ เสนะสุทธิพันธุ์ (ประธานเจ้าหน้าที่การเงินกลุ่ม)
* นิพนธ์ ผิวเณร (ประธานเจ้าหน้าที่การผลิตละคร)
* สุธาสินี บุศราพันธ์ (ประธานเจ้าหน้าที่การผลิตรายการ)
* สมศรี พฤทธิพันธุ์ (ประธานเจ้าหน้าที่บริหารองค์กร)
* เดียว วรตั้งตระกูล (ประธานเจ้าหน้าที่ปฏิบัติการ)

 |

 |
| 

| ผู้ถือหุ้นใหญ่ |
| --- |
| 
* จีเอ็มเอ็ม แกรมมี่
* พิธาน องค์โฆษิต
* ซีเนริโอ
* ถกลเกียรติ วีรวรรณ
* สุกฤษฎิ์ วิเศษแก้ว

 |

 |
| 

| บริษัทในเครือ |
| --- |
| 
* ช่องวัน 31
* เอ็กแซ็กท์ ซีเนริโอ
* แอ็กซ์ สตูดิโอ
* มีมิติ (บริษัทร่วม)
* จีเอ็มเอ็ม แชนแนล โฮลดิ้ง
	+ จีเอ็มเอ็มทีวี
	+ เช้นจ์ 2561
	+ จีเอ็มเอ็ม มีเดีย
		- เอไทม์ มีเดีย
	+ จีเอ็มเอ็ม สตูดิโอส์ อินเตอร์เนชั่นแนล

 |

 |
| 

| เนื้อหา |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ละครโทรทัศน์ | 

|  |  |
| --- | --- |
| 2535-39 | 
* รักในรอยแค้น
* วังน้ำวน
* เคหาสน์ดาว
* ยามเมื่อลมพัดหวน
* ล่า
* เพื่อเธอ
* อยากหยุดตะวันไว้ที่ปลายฟ้า
* เจ้าพ่อจำเป็น
* ลัดฟ้ามาหารัก
* รักหลอก ๆ อย่าบอกใคร
* ดารายัณ
* ทอฝันกับมาวิน
* แอบเก็บใจไว้ใกล้เธอ
* พิสูจน์รักจากสวรรค์

 |
| 2540-49 | 
* นางสาวไม่จำกัดนามสกุล
* ทรามวัยกับไอ้จก
* เงามรณะ
* ดวงไฟในพายุ
* ทายาทคุณหญิง
* ชายไม่จริงหญิงแท้
* คุณหนูอารมณ์ร้ายกับผู้ชายปากแข็ง
* ชีวิตเพื่อฆ่า หัวใจเพื่อเธอ
* ผู้ชายหัวใจไม่แพ้
* มารยาริษยา
* ความทรงจำใหม่ หัวใจเดิม
* เฉพาะหัวใจให้เธอ
* เกมรักพยาบาท
* 18 มงกุฏสะดุดรัก
* ชายในฝัน
* โดดเดี่ยวไม่เดียวดาย
* นิยายรักภาคสอง
* โซดากับชาเย็น
* เพลงผีบอก
* หงส์เหนือมังกร
* เมืองมายา
* สาวใช้หัวใจชิคาโก้
* เงา
* รอยรักรอยอดีต
* หนี้รัก
* ตะวันตัดบูรพา
* เลือดหงส์
* รัน รักอันตราย
* หงส์ฟ้ากับสมหวัง
* ฟ้าเพียงดิน
* คน 2 คม
* เจ้าแม่จำเป็น
* สายลมกับแสงดาว
* พินัยกรรม
* ร้อยเล่ห์เสน่ห์ร้าย
* รักในรอยแค้น
* ขอหมอนใบนั้นที่เธอฝันยามหนุน
* เลือดขัตติยา
* เล่ห์รตี
* ฝันเฟื่อง
* แก้วลืมคอน
* เล่ห์ภุมเรศ
* หัวใจช็อกโกแลต
* ทะเลริษยา
* รอยอดีตแห่งรัก

 |
| 2550-59 | 
* ละอองดาว
* อุบัติเหตุหัวใจ
* แสงสูรย์
* หัวใจศิลา
* มายาพิศวาส
* ทาสรักทระนง
* เปลือกเสน่หา
* บ้านเราจงเจริญ
* สงครามนางฟ้า
* อธิษฐานรัก
* ตราบสิ้นดินฟ้า
* เงาอโศก
* ความลับของ Superstar
* หีบหลอนซ่อนวิญญาณ
* แก้วล้อมเพชร
* อาทิตย์ชิงดวง
* บ่วงรักกามเทพ
* สกุลกา
* ฮีโร่ 1000 รัก
* ดำขำ
* ชิงชัง
* พรุ่งนี้ก็รักเธอ
* หวานใจยัยต่างดาว
* อยากหยุดตะวันไว้ที่ปลายฟ้า
* โรงแรมผี
* จับตายวายร้ายสายสมร
* ดอกรักริมทาง
* หัวใจพลอยโจร
* ตราบาปสีขาว
* มาลัยสามชาย
* สองปรารถนา
* เมียไม่ใช่เมีย
* ตลาดอารมณ์
* ค่าของคน
* ข้ามเวลาหารัก
* เรือนแพ
* นางสาวจำแลงรัก
* คนเถื่อน
* บุหงาหน้าฝน
* กุหลาบซาตาน
* น้ำขึ้นให้รีบรัก
* ลิขิตฟ้าชะตาดิน
* ดอกโศก
* มารยาริษยา
* นางสิงห์สะบัดช่อ
* สายฟ้ากับสมหวัง
* สาวน้อย
* บ่วงรัก
* เจ้าแม่จำเป็น
* บ่วงวันวาร
* แผนรัก แผนร้าย
* คู่กรรม
* มารกามเทพ
* เรือนเสน่หา
* หัวใจเรือพ่วง
* สุดสายป่าน
* ปีกมาร
* วุ่นนักรักหรือหลอก
* ภาพอาถรรพณ์
* จ้าวพายุ
* อีสา-รวีช่วงโชติ
* คุ้มนางครวญ
* เล่ห์นางฟ้า
* น่ารัก
* อนิลทิตา
* ลิเก๊..ลิเก
* เสือ
* เงาใจ
* สื่อริษยา
* 2 รัก 2 วิญญาณ
* บัลลังก์เมฆ
* จัดรัก..วิวาห์ลวง
* ผู้หญิงคนนั้นชื่อบุญรอด
* หัวใจมีเงา
* จุด•นัด•ฝัน
* เรือนร้อยรัก
* กรุงเทพ..มหานครซ้อนรัก
* ขอโทษที่รักเธอ
* เพชฌฆาตดาวโจร
* พิษสวาท
* เสน่หาข้ามเส้น
* สลักจิต
* ร่างใหม่..หัวใจเดิม

 |
| 2560-69 | 
* ชิงรักริษยา
* ราชินีหมอลำ
* แต่ปางก่อน
* เสน่หา Diary
* เกมมายา
* A Love To Kill รักซ่อนแค้น
* ดอกแก้วกาหลง
* เธอคือพรหมลิขิต
* ภารกิจลิขิตหัวใจ
* ทานตะวันจันทร์วาด
* เรือนเบญจพิษ
* ดาวจรัสฟ้า
* สายรักสายสวาท
* เมีย 2018 #รักเลือกได้
* บางกอกนฤมิต
* วิมานจอเงิน
* บาปรัก
* เลือดข้นคนจาง
* สุภาพบุรุษมงกุฎเพชร
* พรหมไม่ได้ลิขิต
* หน้ากากแก้ว
* ขุนปราบดาบข้ามภพ
* A Waiting Bride นางสาวไม่จำกัดนามสกุล
* The Long Lost Memory รักไม่ลืม
* สาวน้อยร้อยล้านวิว
* แก้วขนเหล็ก
* คำตอบสำหรับสวรรค์
* ไลลาธิดายักษ์
* ลูกกรุง
* ใบไม้ที่ปลิดปลิว
* สายลับจับกลิ่น
* ภูตพิศวาส
* เสียงเอื้อนสะเทือนดาว
* ภาตุฆาต: ท้าชะตา ฟ้าลิขิต
* ฤกษ์สังหาร
* My Ambulance รักฉุดใจนายฉุกเฉิน
* เรือนไหมมัจจุราช
* สัญญาแค้นแสนรัก
* 4 เทพผู้พิทักษ์
* หนี้เสน่หา
* ไปให้ถึงดวงดาว
* อสรพิษ
* Deja Vu เหมือนเราเคยรักกัน
* มงกุฎดอกหญ้า
* อุ้มรักเกมลวง
* รัก 10 ล้อ รอ 10 โมง
* รักแลกภพ
* นางฟ้าลำแคน
* ฉลาดเกมส์โกง
* ฉันชื่อบุษบา
* เพลงรักเจ้าพระยา
* ขอเกิดใหม่ใกล้ ๆ เธอ
* เลดี้บานฉ่ำ
* สูตรรักแซ่บอีหลี
* คดีรักข้ามภพ
* เนตรมหรรณพ
* ดงพญาเย็น
* วันทอง
* เล่ห์ลวง
* กระเช้าสีดา
* พายุทราย
* ผู้ใหญ่สันต์ กำนันศรี
* จิตสังหาร The Mind Game
* ห้องสุดท้ายหมายเลข 6
* ภูผาผีคุ้ม
* พระจันทร์แดง
* วิมานทราย
* วานวาสนา
* โนราสะออน
* สิเน่หาส่าหรี
* ทายาทพันธุ์ข้าวเหนียว
* พิษรักรอยอดีต
* เวลากามเทพ
* กู้ภัยหัวใจสู้
* หัวใจรักพิทักษ์เธอ
* ใต้หล้า
* รักสุดท้ายยัยจอมเหวี่ยง
* บอดี้การ์ดหมอลำ
* ฟ้าเพียงดิน
* วิวาห์ฟ้าแล่บ
* สายรุ้ง
* เจ้าสาวยืนหนึ่ง
* คุณชาย
* ซิ่นลายโส้
* ดงดอกไม้
* เพื่อแม่แพ้บ่ได้
* มณีพยาบาท
* พระนคร ๒๔๑๐
* ข้าวเหนียวทองคำ
* ตำย่าบอก
* รัก/ร้าย
* รักนี้ต้องเจียระไน
* ต้นร้ายปลายรัก
* ดอกหญ้าป่าคอนกรีต
* ดวงใจจอมกระบี่
* จอมโจรดอกไม้ขาว
* บุหงาส่าหรี
* พนมนาคา
* ไมโครโฟนม่วนป่วนรัก
* VIP รักซ่อนชู้
* ไลลาธิดายักษ์ 2
* ชีวิตภาคสอง
* ลิเกหมอลำ
* วิมานสีทอง
* คู่พระคู่นาง
* ภูลังกา
* สงครามสมรส

 |

 |
| ซิตคอม | 
* 3 หนุ่ม 3 มุม
* กระบี่มังกรหยก
* ครอบครัวขำ
* ครอบครัวนี้...คงกระพัน
* คู่คนละขั้ว
* คู่ชื่นชุลมุน
* คู่แค้นสายโลหิต
* เจ้าพ่อเซี่ยงไฮ้
* ไทยแลนด์ 555
* บางรักซอย 9
* บ้านนี้ที่บางรัก
* บ้านนี้มีรัก
* บุญดีผีคุ้ม
* เป็นข่าว
* นัดกับนัด
* เทพบุตรผู้พิชิต
* พ่อไก่แจ้กับแม่ทูนหัว
* พี่ชายที่แสนดี
* ม่ายค่ะ
* รวมพลคนน่าใช้
* ลูกพี่ลูกน้อง
* หกตกไม่แตก
* หนึ่งมิตรชิดใกล้
* มือปราบกุ๊กกุ๊กกู๋
* ผู้กองเจ้าเสน่ห์
* เพราะมีเธอ
* ยีนเด่น
* เฮง เฮง เฮง
* เป็นต่อ
	+ เป็นต่อ Uncensored Pool Party พี่ไม่ลืม
	+ เป็นต่อ Uncensored สำมะเล เพลย์บอย
* เสือ ชะนี เก้ง
	+ เสือ ชะนี เก้ง Freshy เปิดตำนานแก๊ง 3 ทหารเสือ
* บางรักซอย 9/1
* รักแท้แม่ไม่ปลื้ม
* สูตรรักชุลมุน
* มาวัดกันมั้ย
* บ้านสราญแลนด์
	+ ศึกรักข้ามรั้ว
	+ สุภาพบุรุษสุดซอย
	+ ชะนีหนีคาน
	+ รักล้น ๆ คนเต็มบ้าน
* 3 หนุ่ม 3 มุม x2
* รักนะขอรับ
* รักเดียว

 |
| ซีรีส์ | 
* เซน...สื่อรักสื่อวิญญาณ
* นารีสโมสร
* รักแปดพันเก้า
* สงครามนางงาม
* รักฝุ่นตลบ
* โสด Stories
* Yes, I do คอร์สลัด พิสูจน์เลิฟ
* เมืองมายา เดอะซีรี่ส์
* เมืองมายา Live
* กาหลมหรทึก
* Monkey Twins วายุเทพยุทธ์
* สงครามนักปั้น
* อรุณา 2019
* รักวุ่นวายเจ้าชายกบ
* Boss & Me รักนี้เจ้านายจอง
* โฉมโฉด
* My Sassy Princess เจ้าหญิง 2022
* Laws of Attraction กฎแห่งรักดึงดูด
* Across The Sky ลัดฟ้าล่าฝัน

 |
| วาไรตี้โชว์ | 
* 3 หนุ่ม 3 มุม ทูไนท์
* สาบานว่าพูดจริง
* ขอบอก
* ศุกร์ ซุก สุข
* คุยกัน Frank Frank
* จันทร์ได้ใจ
* โชว์มีเฮ
* แซ่บวัน
* ดาราสตอรี่
* เดอะสตาร์วันนี้
* บางกอกสเตชัน
* เพื่อเธอ
* นอกรอบ
* ว้าว! ดารา
* สองสาวเล่าเรื่อง
* สองสาวเล่าเรื่อง อิอิ
* Entertainment Update
* Song Network
* Song Network EVO
* STAR CLUB
* 4 โพดำ
* นั่งติดผี The Shock on TV
* นอนดึก
* นัดกันวันนี้
* รายวันบันเทิง
* เรื่องของเรื่อง
* เวทีคนปัง
* หาคู่ DUET
* เจ๋อกันวันเสาร์
* สวัสดี STATION
* STARWAR สงครามดวงดาว
* DAILY SHOW เดลี่โชว์
* โรงเกลือ โชว์ ดี มี ทิป

 |
| เกมโชว์ | 
* ก๊องโชว์
* เกมหยุดเวลา
* คัฟเวอร์ ดี'เว่อร์
* คาราโอเกม
* คิดดีดี
* คุณจำเนียน
* เชื่อไม่เชื่อ
* เลขมหาสมบัติ
* สมอลล์ทอล์ค
* สาบานว่าพูดจริง
* 4 ต่อ 4 แฟมิลี่เกม
	+ 4 ต่อ 4 ปีจอ
	+ 4 ต่อ 4 ALL STAR CHARITY
	+ 4 ต่อ 4 CELEBRITY
	+ 4 ต่อ 4 FRIDAY
* เซียนแกะสูตร
* ซุป'ตาร์ปาร์ตี้ Celebrity Game Night
* ซุป'ตาร์ท้า OX
* จับให้ได้ถ้านายแน่
* ดารามหาชน
* ดาราพารวย
* บันไดเศรษฐี
* ร้องล่าเนื้อ
* รู้ไหมใครโสด
* ล้วงลับจับเท็จ
* อักษรล่าแสน The Alphabet Thailand
* Re-Master Thailand

 |
| เรียลลีตี้โชว์ | 
* เดอะสตาร์ ค้นฟ้าคว้าดาว
	+ ปี 1
	+ ปี 2
	+ ปี 3
	+ ปี 4
	+ ปี 5
	+ ปี 6
	+ ปี 7
	+ ปี 8
	+ ปี 9
	+ ปี 10
	+ ปี 11
	+ ปี 12
	+ ไอดอล
	+ 2022
* WORLD OF DANCE THAILAND เต้นบันลือโลก
* Top One ตัวจริงชิงหนึ่ง
* The Duet ร้องล่าคู่
* The Golden Song เวทีเพลงเพราะ
	+ 1
	+ 2
	+ 3
	+ 4
	+ 5
	+ 6
* The Golden Singer เวทีเสียงเพราะ

 |
| ข่าว | 
* ข่าวเช้าตรู่ช่องวัน
* ข่าวเช้าช่องวัน
* ข่าวช่องวัน เสาร์-อาทิตย์
* ข่าวเที่ยงช่องวัน
* วันบันเทิง
* ข่าวเย็นช่องวัน
* ข่าวค่ำช่องวัน
* ข่าววันศุกร์
* เอาให้ชัด
* มหาชนซนข่าว
* ข่าวแหกโค้ง
* เช้าวันใหม่
* แซ่บทะลุจอ
* อนุวัตทั่วไทย
* เสาร์ซน ๆ
* เรื่องเด่นเล่นใหญ่
* เรื่องใหญ่รายวัน

 |

 |

 |
| 

| ส่วนเกี่ยวข้องอื่น ๆ |
| --- |
| 
* จีเอ็มเอ็ม แกรมมี่
* เอ็กแซ็กท์
* ซีเนริโอ
* บุษบา ดาวเรือง
* เมืองไทยรัชดาลัย เธียเตอร์
* จีเอ็มเอ็ม 25

 |

 |